Фијат гранде пунто
Фијат гранде пунто () је мали аутомобил који је производила италијанска фабрика аутомобила Фијат од 2005. до 2018. године

Историјат 
Фијат гранде пунто је аутомобил који се појавио на салону аутомобила у Франкфурту 2005. године и представља трећу генерацију из пунто серије. Међутим, сама реч гранде значи да се ради о повећаним спољашњим димензијама, јер су претходници имали од 3,77 до 3,85 м, и сама дужина новог модела од 4,03 метра говори да гранде пунто залази скоро у класу изнад.

Иако у теорији гранде пунто припада сегменту малих аутомобила, његова величина, опрема и обележја заправо представљају алтернативу многим аутомобилима из ниже средње класе.

Аутомобил је дизајниран и израђен тако да буде нови преседан јер досеже сигурносне и стандарде квалитета који су изузетно високи за овај сегмент, нуди најбољу и далеко најширу палету бензинских и дизел мотора, и врло конкурентан однос цена-квалитет. Сем тога, садржи корене легендарне особености Фијата на основу којих бива одмах препознат на друму у мору међусобно сличних четвороточкаша.

Развијен од стране Italdesign-Giugiaro заједно са Fiat Style центром, гранде пунто на аутомобилску сцену уводи ванвременску лепоту спољашње линије, која је модерна, елегантна и изразито италијанска. Попут спољашњости, и унутрашњост аутомобила представља еволуирани израз италијанског стила, захваљујући дизајну и квалитету материјала који се издигао у сваком детаљу.

Године 2007, Фијат избацује на тржиште модел линеа, који је био засновао на гранде пунту. Био је у седан верзији и због већих димензија припадао је компакт класи. Линеа се производила до 2014. године када је мења типо.

Пунто ево 
Гранде пуно је рестилизован 2009. године и том приликом добија нови назив пунто ево. Спољашње измене су мале, али јасно видљиве. На предњем делу је нова маска и браници у којима су уграђени жмигавци. Унутрашњост је модернизована са потпуно новом инструмент таблом. Пакет стандардне опреме је обогаћен и освежена је понуда мотора. Под називом пунто ево производио се до 2012. године, када се аутомобилу враћа стари назив пунто.

Пунто од 2012. године је доступан са 0.9 L TwinAir турбо бензинским мотором, са два цилиндра и 85 КС и новим 1.3 L MultiJet II дизел мотором од 85 КС, са Start&Stop ер техмологијом. Године 2012, ревидиран је и предњи и задњи браник са новим алу-фелнама. Унутрашњост је такође ревидирана са новим материјалима.

Од мотора, уграђивали су се још и бензински од 1.2 (65 и 69 КС), 1.4 (77, 95, 105, 120, 135, 155, 165 и 180 КС), дизел мотори мултиџет од 1.3 (75, 90, 95, 120 и 130 КС), 1.6 (120 КС) и 1.9 (120 и 130 КС).

Референце

Спољашње везе 

 Вреле гуме: Фијат пунто ево 
 Netcarshow: Fiat Punto (2012)

Аутомобили
Фијат
Мали аутомобили